CELEX: 22004D0089
Language: hu
Date: 2004-06-08 00:00:00
Title: 2004/89/: Az EGT-Vegyesbizottság 89/2004 határozata (2004. június 8.) a megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/51
            
         
      AZ EGT-VEGYESBIZOTTSÁG
   
   89/2004 HATÁROZATA
   
   (2004. június 8.)
   a megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               Az 1999. november 26-i, 173/1999 EGT-Vegyesbizottsági határozat (1) módosította a megállapodás 31. számú jegyzőkönyvét.
            
         
               (2)
            
            
               A megállapodás szerződő feleinek együttműködését szükséges kiterjeszteni a 2004–2007. évre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásáról szóló, 2003. december 8-i 20/2004/EK európai parlamenti és tanácsi határozatra (2).
            
         
               (3)
            
            
               Ennek következtében a megállapodás 31. számú jegyzőkönyvét módosítani kell annak érdekében, hogy a kibővített együttműködés 2004. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 6. cikkének (3) bekezdéséhez a következő albekezdés kerül:
   
      „Az EFTA-országok 2004. január 1-jével részt vesznek azokban a közösségi cselekvésekben, amelyek a következő jogi aktusok, és a belőlük származó további jogi aktusok eredményeképpen valósulnak meg:
      
                  —
               
               
                  
                     32004 D 0020: a 2004–2007. évre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásáról szóló, 2003. december 8-i 20/2004/EK európai parlamenti és tanácsi határozat (HL L 5., 2004.1.9., 1. o.).”
               
            
   2. cikk
   A határozat a megállapodás 103. cikkének (1) bekezdése (3) értelmében az EGT-Vegyesbizottság utolsó értesítését követő napon lép hatályba.
   Rendelkezéseit 2004. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 61., 2001.3.1., 33. o.
   
      (2)  HL L 5., 2004.1.9., 1. o.
   
      (3)  Alkotmányos követelmények nincsenek megjelölve.